Í erfiðu ástandi sem skapaðist víða um land vegna fárviðris og langvarandi rafmagnsleysis virðist sem stjórnendur helstu orkufyrirtækja landsins varpi ábyrgð á landeigendur og náttúruverndarfólk . Fáeinir stjórnmálamenn hafa í fljótfærni tekið undir þennan málflutning og kalla eftir aðgerðum sem auðvelda fyrirtækjum að ráðast í umdeildar framkvæmdir . Þessi upphlaup eru óheppileg svo vægt sé til orða tekið . Greina þarf veikustu hlekkina í raforkukerfi landsins Stjórn Landverndar telur mikilvægast nú að nýta tækifærið til að greina veikustu hlekkina í raforkukerfi landsins . Þetta er afar mikilvægt þar sem búast má því við að tíðni ofsaveðurs fari vaxandi í framtíðinni vegna öfga í veðurfari sem óhjákvæmilega eru fylgifiskur hættulegra breytinga á veðurfari af mannavöldum . Tengja þarf byggðir með jarðstrengjum Afhendingaröryggi raforku fyrir almenna notkun er ein mikilvægasta undirstaða velsældar í landinu . Landvernd hefur í því sambandi lagt áherslu á auka notkun jarðstrengja þar sem það dregur úr neikvæðum sjónrænum áhrifum og eykur afhendingaröryggi . Þessi sjónarmið hafa gleðilega átt vaxandi fylgi að fagna . Í þeim tilfellum þegar Landvernd hefur gert athugasemdir við raflínulagnir hefur það verið vegna lína fyrir stóriðju og þegar mikil náttúruverðmæti eru í húfi ef loftlína yrði reist . Aðeins í tveimur tilfellum hafa samtökin farið með mál fyrir dómsstóla , eins og heimilt er í löndum sem skilgreina sig réttarríki . Ódýrasti virkjunarkosturinn er bætt orkunýtni Frá 2011 til 2018 jókst raforkuframleiðsla á Íslandi úr 16,8 í 19 , 8 teravattstundir , eða um tæplega 18 % . Á sama tíma fjölgaði íbúum um tæplega 12 % . Fram hafa komið fréttir frá orkuframleiðendum að þeir geti aukið nýtni núverandi orkuvera á næstu árum m.a. vegna endurnýjunar tækja og breyttu vatnafari vegna bráðnunar jökla . Ódýrasti virkjunarkosturinn , bætt orkunýtni , er ein vannýttasta auðlind landsins . 80% raforkuframleiðslu Íslands fer til stóriðju og í bit-coin gröft Allt tal um að umdeildar virkjanir sem stórskaða náttúruarf þjóðarinnar séu nauðsynlegar fyrir orkuöryggi landsins er því villandi málflutningur . Orka til almennra nota er nægjanleg enda fara liðlega 80 % raforkuframleiðslu í dag til stóriðju og í bit-coin gröft sem ekki skapar samfélagsleg verðmæti . Hætta á ofsaveðri fer vaxandi vegna loftslagsbreytunga , styrkja þarf flutning á rafmagni til almennrar notkunar Landvernd lýsir eftir að ástæður fyrir þeim vanda sem skapaðist vegna rafmagnsleysis í undanfarna daga verði grandskoðaðar . Þegar öll kurl koma til grafar verði leitað að hagkvæmum lausnum sem ekki valda skaða á náttúru landsins til að styrkja flutning á rafmagni til almennra nota til framtíðar , þar sem hætta á ofsaveðri fer vaxandi . Þar til þetta liggur fyrir er heppilegast að staldra við frekar enn að leita að sökudólgum . Ef frekari upplýsinga er óskað , vinsamlegast hafið samband við Auði Önnu Magnúsdóttir , framkvæmdastjóra Landverndar í síma 8435370 Landvernd styður hugmyndir um Hálendisþjóðgarð og Þjóðgarðastofnun en nauðsynlegt er að koma í veg fyrir uppbyggingu orkuvera og miðlunarlóna á hálendinu enda skerðir það verðmæti svæðisins og er í trássi við náttúruverndarlög og alþjóðlegar skilgreiningar á þjóðgörðum .